KOMMISSIONENS BESLUTNING af 30. juni 1998 om støtteberettigelsen af de udgifter, der er planlagt af visse medlemsstater for 1998 til gennemførelse af overvågnings- og kontrolordningerne under den fælles fiskeripolitik (meddelt under nummer K(1998) 1765) (98/439/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 95/527/EF af 8. december 1995 om Fællesskabets finansielle deltagelse i visse udgifter, som medlemsstaterne afholder ved gennemførelsen af overvågnings- og kontrolordningerne under den fælles fiskeripolitik (1), særlig artikel 6, og

ud fra følgende betragtninger:

Kommissionen har modtaget femårige programmer fra Belgien, Danmark, Tyskland, Grækenland, Spanien, Frankrig, Irland, Italien, Nederlandene, Portugal, Finland, Sverige og Det Forenede Kongerige med beskrivelse af de kontrolforanstaltninger, som de forventer at gennemføre mellem den 1. januar 1996 og den 31. december 2000;

de nævnte medlemsstater har tilsendt Kommissionen en ansøgning om finansielt bidrag til dækning af de udgifter, der er omhandlet i artikel 2 i beslutning 95/527/EF og er planlagt for 1998;

nogle af ansøgningerne omfatter investeringsudgifter til erhvervelse eller modernisering af fartøjer, luftfartøjer og køretøjer, systemer til sporing og registrering af fiskeriaktiviteter og systemer til registrering, forvaltning og meddelelse af oplysninger vedrørende kontrollen, herunder edb-applikationer og -programmel;

nogle af ansøgningerne gælder udgifter til særlige foranstaltninger, der skal tjene til at forbedre kvaliteten og effektiviteten af overvågningen af fiskeriet og den dertil knyttede virksomhed;

nogle af ansøgningerne omfatter udgifter, der gælder uddannelse af nationalt kontrolpersonale; Kommissionens beslutning 96/286/EF af 11. april 1996 om gennemførelsesbestemmelser til Rådets beslutning 95/527/EF om Fællesskabets finansielle deltagelse i visse udgifter, som medlemsstaterne afholder ved gennemførelsen af overvågnings- og kontrolordningerne under den fælles fiskeripolitik (2), fastsætter de nærmere bestemmelser om fastlæggelsen af de støtteberettigede udgifter til uddannelse;

nogle af ansøgningerne omfatter ligeledes udgifter til forsøg med og ibrugtagning af nye teknologier til forbedring af overvågningen af fiskeriet og den dertil knyttede virksomhed, hvortil der i henhold til artikel 3, stk. 2, andet afsnit, i beslutning 95/527/EF kan ydes et højere finansielt bidrag fra Fællesskabet, og inden for rammerne af den årlige budgettildeling til disse foranstaltninger bør godtgørelse af investeringsomkostninger i forbindelse med satellitovervågningssystemet prioriteres under hensyntagen til systemets betydning for kontrollen af fiskeriaktiviteterne;

i medfør af artikel 3, stk. 3, i beslutning 95/527/EF bør det fastsættes, at der for Irland vedtages en højere sats for Fællesskabets finansielle deltagelse i visse investerings- og driftsudgifter, for at der kan tages hensyn til den kontrol, der er nødvendig til at sikre, at ordningen med forvaltning af fiskeriindsatsen overholdes;

disse udgifter vil bidrage til, at der tilvejebringes overvågningsmidler med henblik på en korrekt anvendelse af den fælles fiskeripolitik;

det er derfor nødvendigt at fastlægge støtteberettigelsen for de planlagte udgifter, Fællesskabets finansielle deltagelse og de betingelser, der kan kan gælde for den finansielle deltagelse;

Forvaltningskomitéen for Fiskeri og Akvakultur har ikke afgivet udtalelse inden for den af formanden fastsatte frist -

VEDTAGET FØLGENDE BESLUTNING:

Artikel 1

De for 1998 planlagte udgifter, der er anført i bilag I, og som gælder erhvervelse eller modernisering af inspektions- og kontroludstyr samt særlige foranstaltninger, svarende til et beløb på 71 867 026 ECU, er berettigede til finansiel støtte i henhold til beslutning 95/527/EF. Fællesskabets finansielle bidrag udgør 50 % af de afholdte støtteberettigede udgifter. Fællesskabets finansielle deltagelse ydes inden for de grænser, der er anført i bilag I, svarende til et beløb på 20 570 152 ECU.

Artikel 2

1. De for 1998 planlagte udgifter anført i bilag II, der vedrører foranstaltninger og projekter, som er omhandlet i artikel 3, stk. 2, i beslutning 95/527/EF, svarende til et beløb på 12 316 187 ECU, er berettigede til finansiel støtte i henhold til beslutning 95/527/EF. Fællesskabets finansielle bidrag udgør 50 % af de afholdte støtteberettigede udgifter.

Fællesskabets finansielle deltagelse i udgifterne til investeringer i erhvervelse af udstyr, der skal anvendes til satellitsporing, og som installeres på fiskerfartøjerne, begrænses dog til 2 000 ECU pr. fartøj.

2. Uanset stk. 1 udgør Fællesskabets finansielle bidrag 100 % af de afholdte støtteberettigede udgifter til indførelse af det satellitbaserede fartøjsovervågningssystem, i det følgende benævnt »FOS«, inden for en grænse på:

- 400 000 ECU pr. medlemsstat for oprettelse af overvågningscentre

- 4 000 ECU pr. satellitsporingsanordning installeret på EF-fiskerfartøjer underlagt FOS i overensstemmelse med artikel 3, stk. 1, i forordning (EØF) nr. 2847/93.

Det finansielle bidrag på 100 % ydes inden for grænserne af et beløb på 6 225 000 ECU.

Artikel 3

Irlands planlagte driftsudgifter for 1998, svarende til et beløb på 12 872 971 ECU for investeringsudgifter og 3 035 950 ECU for driftsudgifter, er berettigede til finansiel støtte i henhold til artikel 3, stk. 3, i beslutning 95/527/EF. Fællesskabets finansielle bidrag udgør henholdsvis 65 % og 100 % af de afholdte støtteberettigede udgifter. Den finansielle deltagelse ydes dog kun inden for grænserne af et beløb på henholdsvis 7 944 567 ECU og 3 000 000 ECU.

Artikel 4

1. Den i denne beslutning anvendte vekselkurs for ecu til beregning af de støtteberettigede beløb er kursen pr. august 1997.

2. Udgiftsopgørelser og anmodninger om forskud i national valuta omregnes til ecu på grundlag af kursen for den måned, i hvilken Kommissionen modtager dem.

Artikel 5

Denne beslutning er rettet til Kongeriget Belgien, Kongeriget Danmark, Forbundsrepublikken Tyskland, Den Hellenske Republik, Kongeriget Spanien, Den Franske Republik, Irland, Den Italienske Republik, Kongeriget Nederlandene, Den Portugisiske Republik, Republikken Finland, Kongeriget Sverige og Det Forenede Kongerige Storbritannien og Nordirland.

Udfærdiget i Bruxelles, den 30. juni 1998.

På Kommissionens vegne

Emma BONINO

Medlem af Kommissionen

(1) EFT nr.

L 301 af 14. 12. 1995, s. 30. EFT

nr.

L 302 af 15. 12. 1995, s. 45 (berigtigelse).

(2) EFT L 106 af 30. 4. 1996, s. 37.

ANEXO I / BILAG I / ANHANG I / ÐÁÑÁÑÔÇÌÁ É / ANNEX I / ANNEXE I / ALLEGATO I / BIJLAGE I / ANEXO I / LIITE I / BILAGA I

>TABELPOSITION>

ANEXO II / BILAG II / ANHANG II / ÐÁÑÁÑÔÇÌÁ ÉÉ / ANNEX II / ANNEXE II / ALLEGATO II / BIJLAGE II / ANEXO II / LIITE II / BILAGA II

>TABELPOSITION>